S-1895/2020

Mál þetta, sem dómtekið var 10. febrúar sl., er höfðað með tveimur ákærum á hendur S-kk-þgf G-kk-þgf Á-kk-þgf, kt. [...], [...] Reykjavík. Fyrri ákæran í málinu var gefin út af lögreglustjóranum á höfuðborgarsvæðinu 17. mars 2020 fyrir eftirtalin umferðar- og hegningarlagabrot, með því að hafa:

1. Á tímabilinu frá fimmtudeginum 8. nóvember 2018 til þriðjudagsins 13. nóvember 2018 í félagi við A-kk-þf F-x-x H-kk-þf brotist inn í bifreiðina [...]sem stóð við Bergþórugötu 33 í Reykjavík og stolið þaðan Samsung farsíma, i Phone farsíma og úlpu frá 66 gráður Norður, að óþekktu verðmæti.

Telst brot þetta varða við 244. gr. almennra hegningarlaga nr. 19/1940.

2. Mánudaginn 15. apríl 2019 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 20 ng/ml, amfetamín 155 ng/ml og metýlfenídat 70 ng/ml) um Straum í Reykjavík, við N1, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Laugardaginn 7. desember 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 225 ng/ml, demoxepam 340 ng/ml, desmetýlklórdíazepoxíð 770 ng/ml, klórdíazepoxíð 740 ng/ml, metamfetamín 285 ng/ml og oxýkódon 80 ng/ml) um Lambhagaveg í Reykjavík, við Bauhaus, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Seinni ákæran í málinu var gefin út á hendur ákærða af lögreglustjóranum á höfuðborgarsvæðinu 10. nóvember 2020 fyrir: þjófnað en til vara hylmingu með því að hafa, fimmtudaginn 25. október 2018, í félagi við A-kk-þf F-kk-þf H-kk-þf, kt. [...], brotist inn í íbúð A-kvk-ef R-kvk-ef I-kvk-ef, kt[...] á fyrstu hæð hússins að [...] í Reykjavík, og stolið þaðan svörtum Samsung farsíma, Rose gold i Phone 8 farsíma, svartri kvenmannsúlpu, svartri 66° Norður úlpu með loðkraga, appelsínugulri Zo On barnaúlpu, svartri Cintamani úlpu með loðkraga, svörtum herrajakka, svartri 66° Norður kvenmannsúlpu, ferðatösku er innihélt ýmislegt jólaskraut, snyrtitösku merktri PINK og gráu hlaupahjóli, allt að óþekktu verðmæti, og þannig haldið þýfinu ólöglega frá eiganda sínum þrátt fyrir að vita eða mátt vita að um þýfi væri að ræða.

Telst brot þetta varða við 1. mgr. 244. gr., en til vara 254. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Málin voru sameinuð við fyrirtöku málsins 21. janúar 2021. Fallið var frá kröfu um sviptingu ökurétt arvið fyrirtöku málsins 10. febrúar 2021.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...]. Samkvæmt framlögðu sakavottorði, dagsettu 9. nóvember 2020, var ákærði dæmdur í 45 daga fangelsi, skilorðsbundið til þriggja ára, með dómi 17. nóvember 2004 meðal annars fyrir akstur undir áhrifum áfengis. Ákærði var síðan dæmdur til greiðslu sektar með dómi 25. júní 2009 meðal annars fyrir akstur undir áhrifum áfengis. Ákærði var næst dæmdur í 30 daga fangelsi 15. nóvember 2010 fyrir akstur undir áhrifum áfengis, akstur undir áhrifum ávana- og fíkniefna og akstur sviptur ökuréttindum. Hann var síðan dæmdur í 3 mánaða fangelsi 18. október 2013 fyrir nytjastuld, akstur undir áhrifum áfengis og akstur sviptur ökuréttindum. Þá var hann dæmdur í 13 mánaða fangelsi, þar af 10 mánuði skilorðsbundna til þriggja ára, með dómi 17. mars 2014 fyrir, líkamsárás og eignaspjöll. Næst var hann dæmdur í 15 mánaða fangelsi 18. júní 2019 meðal annars fyrir akstur undir áhrifum ávana- og fíkniefna og akstur sviptur ökuréttindum en með þeim dómi var 10 mánaða hluti skilorðsdóms frá 17. mars 2014 dæmdur upp. Dóminum var áfrýjað 14. ágúst 2019 en ekki er komin niðurstaða í það mál. Loks var ákærði dæmdur í 6 mánaða fangelsi og hann sviptur ökurétti ævilangt með dómi Héraðsdóms Vesturlands 13. febrúar 2020 fyrir akstur undir áhrifum ávana- og fíkniefna, lyfjaakstur og akstur sviptur ökuréttindum.

Brot ákærða samkvæmt ákæruliðum nr. 1 og 2 í fyrri ákæru og brot í seinni ákæru eru öll framin fyrir uppsögu framangreinds dóms frá 18. júní 2019 og verður honum því gerður hegningarauki vegna brotanna nú, sbr. 78. gr. almennra hegningarlaga nr. 19/1940, sem samsvari þeirri þyngingu hegningar sem kynni að hafa orðið ef dæmt hefði verið um öll brotin í því máli. Með umræddum dómi var ákærði fundinn sekur um að hafa ekið undir áhrifum áfengis og/eða ávana- og fíkniefna í fimmta sinn innan ítrekunartíma í skilningi 71. gr. almennra hegningarlaga og í þriðja sinn sviptur ökurétti.

Brot samkvæmt samkvæmt 3. lið fyrri ákæru drýgði ákærði fyrir uppsögu dóms Héraðsdóms Vesturlands frá 13. febrúar 2020 og verður ákærða því gerður hegningarauki vegna þess nú, sbr. 78. gr. almennra hegningarlaga nr. 19/1940. Með dóminum var ákærði fundinn sekur um akstur undir áhrifum áfengis og/eða ávana- og fíkniefna í sjötta sinn innan ítrekunartíma í skilningi 71. gr. almennra hegningarlaga og í fjórða sinn sviptur ökurétti Brot ákærða samkvæmt 1. lið fyrri ákæru og síðari ákæru er framið í félagi við annan mann og horfir það til refsiþyngingar. Á móti vegur að ákærði kom fyrir dóminn og játaði brot sín greiðlega. Með hliðsjón af öllu framangreindu og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 6 mánuði.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 141.360 krónur, að meðtöldum virðisaukaskatti, og 409.552 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf G-kk-nf Á-kk-nf, sæti fangelsi í 6 mánuði.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 141.360 krónur, að meðtöldum virðisaukaskatti, og 409.552 krónur í annan sakarkostnað A-kvk-nf S-kvk-nf